# Gerard Gatell i Valls

Gerard Gatell i Valls (Torredembarra, 6 de setembre de 1940 - Torredembarra, 23 de maig de 1989) fou un futbolista català de la dècada de 1960 i posteriorment entrenador de futbol.

## Trajectòria

Es formà al Gimnàstic La Salle, filial del Nàstic de Tarragona, d'on passà a l'Espanyol Amateur, el qual el cedí durant una temporada al CE L'Hospitalet, club amb el qual fou declarat millor defensa a Tercera Divisió de la temporada 1961-62. L'any 1962 ingressà al primer equip del RCD Espanyol, quan el club jugava a Segona Divisió. Gatell fou titular de l'equip, assolint l'ascens a Primera de la mà d'Heriberto Herrera. La següent temporada a l'equip no va tenir tant protagonisme. Inicialment, Pedro Areso li donà confiança, però posteriorment el tàndem Ladislau Kubala-Pere Solé no hi va comptar. En total disputà 29 partits de lliga i un de copa amb el conjunt periquito. En aquesta segona temporada coincidí a l'equip amb un altre jugador de Torredembarra, Joan Maria Mercadé.
La temporada següent abandonà l'equip i fitxà pel Llevant UE, on jugà dues temporades (una a Primera i una a Segona) a molt alt nivell, arribant a ser convocat per jugar amb la selecció espanyola B. Més tard defensà els colors del Deportivo de La Coruña, on també jugà una temporada a Primera i una a Segona divisió. El 1968 fitxà pel Reial Valladolid, club amb el qual jugà dues temporades a Segona. Acabà la seva etapa com a futbolista al CE Europa.
Es retirà als 32 anys, iniciant a continuació una etapa com a entrenador. Dirigí a clubs com el CE Europa, Orihuela Deportiva, UE Maó, Balompédica Linense, Yeclano Deportivo, Girona FC i Vinaròs CF. Va morir als 48 anys víctima d'un infart.

## Referències

* ↑ «Gerard Gatell Valls». Gran Enciclopèdia Catalana. [Consulta: 17 gener 2016].
* ↑ «En San Andrés». Mundo Deportivo, http://hemeroteca.mundodeportivo.com/preview/1961/05/26/pagina-5/647753/pdf.html.+[Consulta: 1r febrer 2015].
* ↑ «No son posibles los cambios del Español ante el Santander». Mundo Deportivo, 27-10-1962. [Consulta: 1r febrer 2015].
* ↑ «Mejor defensa». Mundo Deportivo, 16-11-1962. [Consulta: 1r febrer 2015].
* ↑ «Gerardo Gatell el defensa central de Hospitalet». Mundo Deportivo, 23-02-1962. [Consulta: 1r febrer 2015].
* 1 2 «Fitxa de Gatell». Periquito.cat. [Consulta: 1r febrer 2015].
* ↑ «ELS NOSTRES JUGADORS DE BAIX A MAR (pàg. 17)». pericosonline.com, XXIV aplec de penyes, 01-06-2014. Arxivat de l'original el 2015-04-02. [Consulta: 1r febrer 2015].
* ↑ «Valladolid 4 – Talavera 0». Mundo Deportivo, 09-12-1970. [Consulta: 1r febrer 2015].
* ↑ «Gatell entrena provisionalmente al Europa». Mundo Deportivo, 04-12-1971. [Consulta: 1r febrer 2015].
* 1 2 «Falleció el ex jugador Gatell». Mundo Deportivo, 24-05-1989. [Consulta: 1r febrer 2015].
* ↑ «Primer ascenso». sportvegabaja.es. [Consulta: 1r febrer 2015].
* ↑ «Gatell, entrenador del Mahón vaticina». Mundo Deportivo, 28-09-1973. [Consulta: 1r febrer 2015].
* ↑ «Gatell entrenará a la Balompédica Linense». Mundo Deportivo, 19-07-1975. [Consulta: 1r febrer 2015].
* ↑ «Yeclano, recién ascendido y con positivos». Mundo Deportivo, 11-09-1976. [Consulta: 1r febrer 2015].
* ↑ «El Gerona levantó el telón». Mundo Deportivo, 21-07-1977. [Consulta: 1r febrer 2015].
* ↑ «El técnico Gatell fichó por el Vinaróz». Mundo Deportivo, 12-07-1979. [Consulta: 1r febrer 2015].

## Enllaços externs

* Perfil a BDFutbol